CELEX: 31995R1549
Language: bg
Date: 1995-06-29
Title: Регламент (ЕО) № 1549/95 на Съвета от 29 юни 1995 година за изменение на Регламент (ЕИО) № 2392/86 относно създаване на лозарски регистър на Общността

Важна правна забележка

|

31995R1549

Официален вестник n° L 148 , 30/06/1995 стр. 0037 - 0038 специално чешко издание глава 03 том 17 стр. 461  - 462 специално испанско издание глава 03 том 17 стр. 461  - 462 специално унгарско издание глава 03 том 17 стр. 461  - 462 специално литвийско издание глава 03 том 17 стр. 461  - 462 LV.ES глава 03 том 17 стр. 461  - 462 MT.ES глава 03 том 17 стр. 461  - 462 PL.ES глава 03 том 17 стр. 461  - 462 SK.ES глава 03 том 17 стр. 461  - 462 специално словенско издание глава 03 том 17 стр. 461  - 462

		19950629Регламент (ЕО) № 1549/95 на Съветаот 29 юни 1995 годиназа изменение на Регламент (ЕИО) № 2392/86 относно създаване на лозарски регистър на ОбщносттаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕИО) № 2392/86 на Съвета от 24 юли 1986 г. относно създаване на лозарски регистър на Общността [1], и по-специално член 4 от него,като взе предвид предложението на Комисията [2],като има предвид, че тенденциите на пазара на виното показват, че създаването на лозарски регистър на Общността е инструмент от съществено значение за правилното функциониране на общата организация на пазара на вино, и по-специално за контрола на заетите с лозя площи;като има предвид, че някои държави-членки са срещнали технически затруднения, които са забавили тяхната работа по създаването на този инструмент в срока, предвиден в Регламент (ЕИО) № 2392/86;като има предвид, че тези затруднения следва да се вземат под внимание и срокът, предвиден в член 4, параграф 1 от гореспоменатия регламент следва съответно да се удължи;като има предвид, че Договорът за присъединяване на Австрия, Финландия и Швеция задължава Австрия да създаде лозарски регистър най-късно до 31 декември 1996 г.; като има предвид, че всички срокове за създаването на лозарски регистри следва да се хармонизират със срока, предвиден в Договора за присъединяване;като има предвид, че мерките, предвидени в настоящия регламент, следва да бъдат достатъчно гъвкави, за да могат да се приспособят към развитието на общата организация на пазара на вино; като има предвид, че в резултат на настоящите дискусии в Съвета относно реформирането на тази организация на пазара, от Комисията следва да се изиска да гарантира, че няма да се приемат мерки, за които има риск бързо да станат неактуални,ПРИЕ НАСТОЯЩИЯ РЕГЛАМЕНТ:Член 1Регламент (ЕИО) № 2392/86 се изменя, както следва:1. В член 4, параграф 1 се заменя със следното:"1. Регистърът се създава напълно най-късно до 31 декември 1996 г."2. Към член 4 се добавя следният параграф:"4. Държавите-членки, които на 1 юли 1995 г. все още не са създали лозарски регистър или са изградили само частичен такъв, създават преди 31 декември 1996 г. референтни таблици, обхващащи всички заети с лозя площи.Преди 1 ноември 1995 г. държавите-членки изпращат на Комисията програми, свързани с напредъка на работата по техните регистри и, при необходимост, със състоянието на вече извършената работа.Комисията проучва програмите и разрешава мерки в съответствие с прогнозните изисквания, породени от развитието на общата организация на пазара на вино.Общността финансира съответната мярка в размер на 50 % от действителните разходи. На държавите-членки, които до 1 юли 1995 г. са разработили само частични лозарски регистри, но работата по тях е значително напреднала, се разрешава да довършат тези регистри. В подобни случаи финансирането от страна на Общността се ограничава до финансиране за опростения регистър за въпросните площи.Разходите по настоящия лозарски регистър в областта Дуро в Португалия се съфинансират до 31 декември 1996 г., без да се засяга възможността, в контекста на реформирането на общата организация на пазара на вино, да се разреши същото финансиране, като това за опростения регистър, ако това е необходимо за продължаване на работата след тази дата."Член 2Настоящият регламент влиза в сила от датата на публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Люксембург на 29 юни 1995 година.За СъветаПредседателJ. Barrot[1] ОВ L 208, 31.7.1986 г., стр. 1. Регламент, последно изменен с Договора за присъединяване от 1994 г.[2] ОВ C 99, 21.4.1995 г., стр. 43.--------------------------------------------------